**Sòng Hi-tong** (宋熙東, ᠠᡴᡧᠠᠨ/Akšan, Boán-cho̍k, chó͘-che̍k Liâu-lêng, chhut-siⁿ tī Lāi-bông-kó͘ chū-tī-khu Hèng-an-bêng Ou-lân-hō-te̍k-chhī Pe̍h-lông-tìn ê chi̍t-ê boán-cho̍k ko-kip ti-sek-hūn-chú ke-têng, chó͘-che̍k Liâu-lêng, boán-gí goân-chhòng koa-chhiú Pang-bô͘:RefTag, ū Bông-kó͘-cho̍k hiat-thóng.

Seng-peng
---------

### Chá-kî Im-ga̍k Seng-gâi

Seng-oa̍h tī Lāi-bông-kó͘ ê Sòng Hi-tong, chū sòe-hàn chiū khai-sí tùi im-ga̍k ū te̍k-pia̍t ê hèng-chhù.

1997-nî, tú-chiah ko-tiong pit-gia̍p ê Sòng Hi-tong ūi-liáu ta̍t-sêng ka-kī ê im-ga̍k-bāng, chi̍t-ê-lâng lâi-kàu Pak-kiaⁿ phah-piàⁿ. Keng chi̍t-ūi bông-kó͘-cho̍k ló-hiong ê kài-siāu jīn-sek liáu Têng-kek-nī Chhong-lông Ga̍k-tūi ê siú-se̍k bé-thâu-khîm-su Choân-sèng. I kāng Sòng Hi-tong tī Chheng-hôa-tōa-o̍h hù-kūn ê chi̍t-ê chiú-pa chhōe-tio̍h chi̍t-hūn kang-chok. Sòng Hi-tong mā in-chhú pat-liáu chi̍t-kóa Tiong-iong Bîn-cho̍k Tōa-o̍h im-ga̍k ha̍k-īⁿ ê sian-siⁿ kah tâng-o̍h, o̍h--liáu chiâⁿ-chōe im-ga̍k ê tì-sek.

Chi̍t-nî āu, Sòng Hi-tong sû--liáu chiú-pa ê kang-chok, khì kāng Choân-sèng kah Tô͘-lī-kó͘-nī, Chhong-lông Ga̍k-tūi ê kiàn-pôaⁿ-chhiú) tá-lí lio̍k-im-pîⁿ. Hit kúi-nî sī Sòng Hi-tong siōng-kài khoài-lo̍k ê ha̍k-sip ê sek-an. Sòng Hi-tong tī Lio̍k-im-pîⁿ lāi-bīn chiap-chhiok--tio̍h iā-chōe tāi-su.

Kāng Têng-kek-nī lio̍k-im ê sî-choeh, Sòng Hi-tong keng-siong hiòng i chheng-kau chhiùⁿ-koa hong-bīn ê ki-khiáu, siū-ek iā-chōe. Kî-kan, i koh iú-hēng tam-jīm--liáu Tek-tek-má ê koa <Hū-chhin ê chháu-goân bú-chhin ê hô> ê chêng-kî lio̍k-im kang-chok.

### Thoân-sêng Bán-cho̍k Im-ga̍k

In-ūi ka-kī sī boán-cho̍k-lâng, i it-ti̍t siūⁿ-beh chai-iáⁿ boán-cho̍k ê im-ga̍k kiù-kèng sī sím-mih-khoán.

2006-nî, Sòng Hi-tong jīm-sek--liáu boán-cho̍k tông-pau So͘-le̍k (蘇勒), in nn̄g-ê chòe-tīn chhòng-chok kah kái-phian--liáu iá-chōe boán-gí koa. Āu-piah, Sông Hi-tong iū-koh thong-kòe Sou-le̍k pat--liáu koh-khah-chōe ê tī-leh o̍h boán-gí ê pêng-iú. Kúi-nî sek-an ê ha̍k-sip, i í-keng ū-hoat kiau kî-tha pêng-iú ēng boán-gí kau-liû. Ta̍k-gê keng-siong chòe-tīn ēng boán-gí káng-kó͘, chhiùⁿ-koa. In koh keng-siong khì tang-pak chhái-hong ha̍k-sip.

2009-nî 10-ge̍h, Sòng Hi-tong iū-koh khì O͘-lêng-kang Hù-jū-koān Sam-ka-chú-chhun kah Ou-hô koán-hat ê chhun chhái-hong ha̍k-sip. I tī hit-liah chhōe-tio̍h iá-chōe ū-hoat ēng boán-gí káng-ōe kau-liû ê lāu-lâng. Tong-sî Sòng Hi-tong chiong ka-kī chhòng-chok ê boán-gí koa chhiùⁿ hō͘ lāu-lâng thiaⁿ sî, lāu-lâng ké kám-thàm káng: "Goân-lâi boán-cho̍k-ōe kah boán-cho̍k-koa koh bōe lak--khì!". Chit-pái ê chhái-hong keng-iû Kiat-lîm Tiān-sī-tâi hia̍p-chō͘, Tang-pak thoân-mûi Tōa-o̍h ê ha̍k-seng ēng DV lio̍k-siōng chè-chok sêng kì-lio̍k-phìⁿ <Chòe-āu ê Pa-tô͘-ló͘>.

2010-nî 11-ge̍h, Lāi-bông-kó͘ Ūi-sī <Ùi-lâm ê Kò͘-hiong - Im-ga̍k Pō͘-lo̍k> nôa-bo̍k tùi Sòng Hi-tong chìn-hêng--liáu choan-hóng. 12-ge̍h 4-ji̍t iū-koh pò͘-chhut--liáu <Boán-gí Koa-chiá Sòng Hi-tong>, ūi koan-chiòng tián-sī--liáu boán-gí koa-khiok kah boán-cho̍k thoân-thóng soat-pō͘ - "U-la-pún".

Chok-phín
---------

| Koa-miâ | Bo̍k Lîn-tek Choán-siá | Hàn-gí Miâ | Pī-chù |
| --- | --- | --- | --- |
| ᡧᠣᠩᡴᠣᡵᠣ | Šongkoro | Hái-tong-chheng (海東青) |  |
| ᡝᡵᡝᠴᡠᠨ | Erecun | Ge̍k-nī-chhun (Ô-lô-chhun, 額爾春) | Pa̍t-miâ Chê-ha-lân (Chhî-ha-lân, 齊哈闌) |
| ᠠᡵᡴᡳᡠᠴᡠᠨ | Arki Ucun | Chiú-koa (酒歌) |  |
| ᡥᠠᡵᡤᠠᡧᠠᠮᡝ ᠸᡝᠴᡝᡵᡝ ᠠᠯᡳᠨ | Hargašame Wecere Alin | Bōng-chè-soaⁿ (望祭山) |  |
| ᠰᡳᠪᡝ ᠰᠠᡵᡤᠠᠨ ᠵᡠᡳ | Sibe Sargan Jui | Sek-pek Ko͘-niû (錫伯姑娘) |  |
| ᠠᠨᡩᠠᠰᠠ ‍ᡳ ᠮᡠᠵᡳᠯᡝᠨ | Andasa i Mujilen | Pêng-iú ê Sim (朋友的心) | Pa̍t-miâ Pêng-iú (ᡤᡠᠴᡠ, 朋友) |
| ᠮᠠᠨᠵᡠ ᡥᠠᡥᠠᠵᡠᡳ | Manju Hahajui | Boán-ka Gín-á (滿家娃) |  |
|  |  | Kho-nī-chhìm ê Êng-iāu (科爾沁的榮耀) |  |
| ᠰᠠᡵᠯᠠ | Sarla | Sat-nī-la (薩爾拉) (Hoe-bé, 灰馬) |  |
| ᠮᡠᡴᡨᠠᠴᡠᠨ | Maktacun | Chó͘-kok-siōng (祖國頌) | Pa̍t-miâ "Kî-hok Tiong-hôa" (祈福中華) |
| ᠰᡠᠩᡤᠠᡵᡳ ᡠᠯᠠ ᡝᠨᡩᡠᡵᡳ | Sunggari Ula Enduri | Siông-hoa-kang-sîn (松花江神) |  |
| ᠮᡳᠨᡳ ᠰᡠᡴᠰᡠᡥᡠ ᠪᡳᡵᠠ | Mini Suksuhu Bira | Góa ê So͘-khek-sò͘-hō͘-hô (我的苏克素护河) |  |
|  |  | Éng-lêng Boán-cho̍k Sió-o̍h Hāu-koa (永陵滿族小學校歌) |  |
| ᠨᠠᡴᠠ | Naka | Thêng (停) | Hoan-chhiùⁿ O͘-khek-lân cho͘-ha̍p "Sèng-lú thian-thoân" ê Stop! Stop! Stop! |
| ᠪᡝᠪᡠ ᠮᡠᡩᠠᠨ | Bebu Mudan | Io-nâ-khiok (搖籃曲) |  |
|  |  | Iô-chhang-koa (甩葱歌) (Boán-gí-pán) | Hoan-chhiùⁿ Hun-lân koa-iâu Ievan Polkka |

Chham-khó Chu-liāu
------------------

Gōa-pō͘ Liân-chiap
------------------

* Kiat-lîm Tiān-sī-tâi. "<Chòe-āu ê Pa-tô͘-ló͘>, YouTube".
* Lāi-bông-kó͘ Ūi-sī. "<Ùi-lâm ê Kò͘-hiong - Im-ga̍k Pō͘-lo̍k>, Tiong-kok Bāng-lo̍k Tiān-sī-tâi".
* Lāi-bông-kó͘ Ūi-sī. "<Mán-gí koa-chiá Sòng Hi-tong>, YouTube".
* Koa-chhiú Sòng Hi-tong ê Sin-lōng Bî-phok